Лота Энгберг

Ганна Шарлота «Лота» Энгберг (швед. Anna Charlotte «Lotta» Engberg, у дзявоцтве Педэрсен; нар. 5 сакавіка 1963 г. у Эверкаліксе, лен Нарботэн, Швецыя) — шведская поп-спявачкаDiscogs , а потым і паспяховая тэлевядучая ў з музычным шоу Lotta på Liseberg і гульнявога шоу Бінгалато .

Яна прадстаўляла Швецыю на конкурсе песні «Еўрабачанне-1987» разам з песняй «Boogaloo» пасля перамогі ў «Мелодыфестываліне» 1987 года . Яна таксама неаднаразова удзельнічала ў «Мелодыфестывалінах» ў 1984, 1988, 1990, 1996, 2002 і 2012 гадах.

Яна таксама была спявачкай у шэрагу утварэнняў, у тым ліку «Trioala» на ранняй стадыі, і ў дэнсбэндзе Lotta & Anders Engbergs orkester з 1989 па 1994 год, і пасля яе разводу з Андэрсам Энгбергам, у дэсбэндзе Lotta Engbergs з 1994 да 2002 года. Цяпер яна працягвае працаваць як сольная мастачка. 2 кастрычніка 1999 года Швецыя выпусціла паштовую марку з яе партрэтам. У яе таксама вялікая колькасць сумесных прац, уключаючы сумесныя альбомы з Ярлам Карлсанам у 1987 годзе, Крыстэрам Сёгрэнам і Вілі Нэльсанам, абодва ў 2012 годзе.

 Кар’ера 
Пад сваім дзявочым прозвішчам Лота Педэрсен дэбютавала ў тэлевізійнай праграме «Nygammalt» у 1980 годзе, калі ёй было 17. Яна таксама была сябрам а капэла хора Trioala. Пазней яна атрымала пастаяннае месца ў хоры у тэлеперадачы.Elisabeth Andreassen fansite — Kikki, Bettan & Lotta 

 Шлюб 
Яна выйшла замуж за Андэрса Энгберга і ўзяла яго прозвішча ў сваіх запісах. Яна таксама была галоўнай вакалісткай дэнсбэнда «Lotta & Anders Engbergs orkester» да 1994 года, пакуль пара не развялася. 

 На Мелодыфестываліне і Еўрабачанні 
Яна прадстаўляла Швецыю на конкурсе песні «Еўрабачанне» 1987 года пасля перамогі на «Мелодыфестываліне» таго года з «Fyra Bugg & en Coca Cola». Песня была перайменавана ў «Boogaloo» для конкурсу «Еўрабачанне».

Шмат разоў яна таксама ўдзельнічала ў «Мелодыфестываліне», але больш не перамагала.

 На Мелодыфестываліне 1984 яна праспявала «Sankta Cecilia» у партнёрстве з Геранам Фолькестадам, заняўшы другое месца пасля пазнейшых пераможцаў «Еўрабачання», The Herreys.
 На Мелодыфестываліне 1988 яна праспявала «100 %» у партнёрстве з Triple & Touch, заняўшы трэцяе месца.
 На Мелодыфестываліне 1990, яна вярнулася ў якасці сольнай выканаўцы, з песняй «En gång till», і заняла восьмае месца.
 На Мелодыфестываліне 1996 яна ўдзельнічала з песняй «Juliette & Jonathan», заняўшы трэцяе месца.
 На Мелодыфестываліне 2002 яна ўдзельнічала ў складзе супергурта Kikki, Bettan & Lotta, спяваючы «Vem é dé du vill ha», заняўшы трэцяе месца
 На Мелодыфестываліне 2012 яна ўдзельнічала з Крыстэрам Сёгрэнам, спяваючы «Don’t Let Me Down», заняўшы трэцяе месца ў паўфінале, таксама заняўшы трэцяе месца ў другім шанцовым раўндзе і ледзь упусціўшы месца ў фінале. У штогадовым конкурсе перамагла Ларын, якая пазней стала пераможцам «Еўрабачання» ў Баку .

 Lotta & Anders Engbergs orkester 
Lotta & Anders Engbergs orkester быў дэнсбэндам з Скары, Швецыя, які дзейнічаў у 1989—1994 гадах, а Лота Энгберг была спявачкай. Яна стварыла калектыў у 1989 годзе са сваім былым мужам Андэрсам Энгбергам, які ўжо меў гурт са сваім імем. У 1993 годзе гурт атрымаў узнагароду Грэмі ў 1993 годзе за свой альбом Kärlek gör mig tokig . Ён дасягнуў 33-га месца ў шведскім чарце альбомаў.

Лота Энгберг пакінула гурт прыблізна на новы 1994 год, пасля разводу пары стварыла ўласны музычны дэсбэнд.

 Склад

 Лота Энгберг — вакал
 Андэрс Энгберг — бас, саксафон, хор
 Патрык Элерсан — гітара
 Пітэр Аас — клавішныя, часам таксама вакал
 Пэдра Ёхансан — клавішныя
 Ёрген Горней — барабаны

 Узнагароды

На пачатку 1994 года, дзякуючы поспеху альбома Kärlek gör mig tokig, гурт быў узнагароджаны прэміяй Грэмі як «Лепшы дэнсбэнд 1993 года».

 Lotta Engbergs 

Lotta Engbergs быў дэнсбэндам з Скары, Швецыя. Гурт быў створаны ў 1994 годзе, калі Лота Энгберг сышла з Lotta & Anders Engbergs orkester. У першыя дні гурт быў вядомы як Lotta Engbergs orkester, назва якога пазней была скарочана да Lotta Engbergs. Гурт быў расфармаваны ў 2002 годзе.

 Склад

 Лота Энгберг — вакал
 Пітэр Аас — гітара, клавішныя, часам таксама вакал
 Пэдра Ёхансан — музычныя клавішныя
 Бенгт Андэрсан — барабаны
 Пер Страндберг — бас, гітара, хоры, часам таксама вакал
 Патрык Элерсан — гітара, бас

 Kikki, Bettan & Lotta 
Kikki, Bettan & Lotta быў шведска — нарвежскім супер трыа, актыўны ў 2001—2004 і які складаецца з Кікі Даніэльсан, Элізабэт «Бетан» Андрэасэн і Лоты Энгберг.

 Тэлевізійная кар’ера 
Лота Энгберг таксама развіла паспяховую тэлевізійную кар’еру.

 Яна вядзе шведскае шоу — шоу Lotta på Liseberg .
 З 2008 па 2011 гады яна таксама вяла шведскае гульнявое шоу Bingolotto Dalarnas Tidningar 6 January 2011 — Lotta Engberg lämnar Bingolotto 

У 2014 годзе Лота Энгберг удзельнічала ў ролі знакамітасці ў «Давайце танцаваць».

 Асабістае жыццё 
Нарадзілася ў Эверкаліксе, яна выхоўвалася ў горадзе Лакса, лен Эрэбру. Яна была замужам за Андэрсам Энгбергам, але яны развяліся ў 1994 годзе. Зараз яна жыве ў Алінгсасе са сваім новым мужам.

 Дыскаграфія 
 Fyra Bugg & en Coca Cola (1987)
 100 % (1988)

 Спасылкі 
 Афіцыйная хатняя старонка Lotta Engbergs (на шведскай)
 Узнагароды Грэмі 1993 года

Катэгорыя:Вікіпедыя:Біяграфіі сучаснікаў
Катэгорыя:Спевакі і спявачкі Швецыі
Катэгорыя:Удзельнікі конкурсу песні Еўрабачанне
Катэгорыя:Поп-музыканты